Diari Oficial de la Generalitat Valenciana


Sumari del DOGV 3296, del 29-07-1998 (1998/6033)

Adjudicació del contracte de manteniment preventiu i correctiu de les instal·lacions d'aire condicionat del Museu de Belles Arts de València.
---------------------------------------------------------------------------------------------------------------------------------------------

### Dades del document

Número de DOGV
:   3296

Data del DOGV
:   29-07-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/6033


Organisme emissor
:   Conselleria de Cultura, Educació i Ciència

Tipus de document
:   Anunci

Adjudicació del contracte de manteniment preventiu i correctiu de les instal·lacions d'aire condicionat del Museu de Belles Arts de València. [1998/X6033]
  
Vistos la proposta elevada a aquesta Secretaria General per la mesa de contractació del concurs per a l'adjudicació del contracte de manteniment preventiu i correctiu de les instal·lacions d'aire condicionat del Museu de Belles Arts de València, i els altres documents constitutius de l'expedient de contractació, del qual deriven els següents:
  
Fets
  
Primer
  
Que la iniciació de l'expedient de contractació de referència es va acordar per la Resolució de 3 d'abril de 1998, d'aquesta Secretaria General.
  
Segon
  
Que per la Resolució de 15 d'abril de 1998, d'aquesta Secretaria General, es va procedir a l'aprovació de la despesa i dels plecs de clàusules administratives particulars i de prescripcions tècniques, i es va disposar l'obertura del procediment d'adjudicació del contracte a través de concurs obert i procediment d'urgència.
  
Tercer
  
Que en el DOGV núm. 3.229, de 24 d'abril de 1998, es va publicar el corresponent anunci de licitació del concurs de l'expedient de referència.
  
Quart
  
Que, finalitzat el termini de presentació de sol·licituds, van ser rebudes les presentades dins del termini per les següents empreses licitadores: Sulzer Sistemas e Instalaciones, SA; Ageval Servicio, SA; Agefred Servicio, SA; Huguet de Mantenimiento, SL; Dragados y Construcciones, SA; Gimsa Gestión y Mantenimiento, SA; Rochina Mantenimiento, SA, i R. Masip-Ingenieros, SA.
  
Cinqué
  
Que, nomenada i constituïda la corresponent mesa de contractació, aquesta es va reunir el dia 22 de maig a fi d'examinar la documentació tècnica i administrativa presentada per les empreses licitadores (sobres A i C) i valorar la procedència de l'admissió de les proposicions, i resultà no admesa la proposició presentada per l'empresa R. Masip-Ingenieros, SA, perquè no va acreditar estar en possessió de la classificació exigida en la clàusula vuitena del quadre de característiques tècniques, a pesar de ser expressament requerida per a l'admissió, i admeses les altres presentades.
  
Sisé
  
Que la mesa de contractació va procedir el 28 de maig de 1998 a l'obertura pública de les proposicions econòmiques (sobres B) i a la consideració i valoració de les ofertes admeses, d'acord amb els criteris ressenyats en el quadre de característiques tècniques del plec de clàusules administratives particulars que regeix el concurs, i va elevar a aquesta Secretaria General una proposta de contractació en favor de la unió temporal d'empreses Ageval Servicio, SA-Agefred Servicio, SA, perquè la seua oferta havia obtingut la major puntuació. La valoració de les ofertes tingué el següent resultat:
  
Empresa Total
  
Ageval Servicio, SA-Agefred Servicio, SA. 83 punts
  
Sulzer Sistemas de Instalaciones, SA. 81 punts
  
Rochina Mantenimiento, SA 76 punts
  
Dragados y Contrucciones, SA. 76 punts
  
Gimsa Gestión y Mantenimiento, SA. 50 punts
  
Huguet de Mantenimiento, SL. 43 punts
  
Atés que en els fets anteriors resulten d'aplicació els següents:
  
Fonaments de dret
  
I. Els articles 74, 75 i 209 de la Llei 13/1995, de 18 de maig, de Contractes de les Administracions Públiques, en relació amb el punt 5 del plec de clàusules administratives particulars que regeixen aquest concurs, pel que fa al procediment i a la forma d'adjudicació.
  
II. Els articles 82, 87, 89, i tots els altres de concordants i complementaris de la Llei 13/1995, de 18 de maig, de Contractes de les Administracions Públiques, pel que fa als criteris d'adjudicació i a la pròpia adjudicació dels contractes.
  
III. Els articles 72 i 90 de la Llei 13/1995, de 18 de maig, de Contractes de les Administracions Públiques, pel que fa als terminis de tramitació i d'adjudicació.
  
IV. Els plecs de clàusules administratives particulars, amb el seu corresponent quadre de característiques tècniques i de prescripcions tècniques que regeixen la present contractació.
  
En virtut d'això, i fent ús de les facultats atorgades en l'article 35 de la Llei 5/1983, de 30 de desembre, del Govern Valencià i en l'Ordre de 22 de novembre de 1996, de la Conselleria de Cultura Educació i Ciència (DOGV 2.881, de 02-12-96), de delegació de determinades atribucions al secretari general i als directors generals i territorials del departament, aquesta Secretaria General, resol:
  
Primer
  
Adjudicar la contractació del servei de manteniment preventiu i correctiu de les instal·lacions d'aire condicionat del Museu de Belles Arts de València a la unió temporal d'empreses Ageval Servicio, SA-Agefred Servicio, SA, per un import de dos milions cinc-centes cinquanta-dos mil set-centes tretze (2.552.713) pessetes, IVA i altres impostos inclosos, segons les següents anualitats:
  
- 1998: 1.276.356 PTA, a càrrec de l'aplicació pressupostària 32.53.154.16.913.28 de l'estat de despeses del pressupost vigent de la Generalitat Valenciana (programa 453.10 €Museus i Belles Arts?),
  
- 1999: 1.276.357 PTA, a càrrec de l'aplicació pressupostària 42.45.356.56.296.60 de l'estat de despeses del pressupost de la Generalitat Valenciana (programa 453.10 €Museus i Belles Arts?) de l'exercici de 1999, per la qual cosa l'adjudicació d'aquesta anualitat quedarà condicionada a la consignació de crèdit adequat i suficient.
  
Segon
  
Requerir l'empresa adjudicatària per tal que formalitze el contracte administratiu corresponent, i diposite prèviament la fiança definitiva equivalent al 4% del pressupost de licitació (3.600.000 PTA.) aprovat per l'administració, per import de 144.000 PTA.
  
Tercer
  
Acceptar les millores oferides per l'adjudicatària en el sobre C de la seua proposició.
  
Quart
  
Que es notifique aquesta resolució als interessats, tot advertint-los que esgota la via administrativa i que hi podran interposar, després de la comunicació preceptiva a la Secretaria General de la Conselleria de Cultura, Educació i Ciència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la recepció de la notificació, segons estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.F de la Llei de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.